„Technopolio“ siūlomos biurų patalpos yra Vilniuje, šalia Ozo parko. Mūsų biurų miestas įsikūręs patogioje vietoje su puikiu susisiekimu – vos 10 min atstumu nuo miesto centro keliaujant automobiliu ar autobusu, o patogūs dviračių takai mus jungia su pagrindiniais miesto gyvenamaisiais rajonais.
Biurų miestą sudaro šeši pastatai – „Alfa“, „Beta“, „Gama“, „Delta“, „Penta“ ir „Nova“, kuriuose galime pasiūlyti patalpų ir mažoms, ir didelėms įmonėms. Čia rasite visą kasdieniam gyvenimui reikalingą infrastruktūrą, pavyzdžiui, restoranus, kavines, sporto salę, daugybę automobilių stovėjimo vietų, saugomas paspirtukų ir dviračių stovėjimo aikšteles, įkrovimo stoteles ir recepcijas kiekviename pastate. Biurų mieste taip pat rasite universalių patalpų hibridiniams susitikimams ir konferencijoms – šias patalpas gali nuomotis ne vien „Technopolyje“ įsikūrę klientai.